stanford-oval/wikipedia huggingface dataset:
Hubble Ultra Deep Field

Hubble Ultra Deep Field
Hubble Ultra Deep Field (lyh. HUDF) on galaksienvälistä avaruutta esittävä kuva, joka otettiin avaruusteleskooppi Hubblella 3. syyskuuta 2003 ja 16. tammikuuta 2004 välisenä aikana. Kuvan himmeimmät kohteet ovat kaukaisia galakseja, joista tuleva säteily on punasiirtynyt voimakkaasti (suurin kuvasta mitattu galaksin punasiirtymä on 5,8) ja näkyvät siksi syvän punaisina. Etäisimpien kohteiden punasiirtymien perusteella voidaan sanoa, että kuvassa näkyy avaruutta noin 13 miljardin valovuoden matkalta, mikä tekee siitä syvimmälle maailmankaikkeuteen näkevän optisen alueen kuvan maailmassa.
Kuva on otettu Sulatusuunin tähdistön alueelta kohdasta, jossa ei ole juuri Linnunradan tähtiä ja jossa on siksi hyvä näkyvyys galaksienväliseen avaruuteen. Kuvan epookin 2 000,0 mukainen rektaskensio on 3 h 32 m 40,0 s ja deklinaatio −27° 47' 29". Kuvan sivun pituus vastaa 1/10 Kuun säteestä ja siinä näkyvän taivaan alueen pinta-ala on 11,5 neliökaariminuuttia.
Hubble Ultra Deep Field on muodostettu kahdella Hubble-teleskoopin kameralla (ACS ja NICMOS) otetuista yhteensä 800 erillisestä valotuksesta, joiden saamiseksi kuvassa näkyvää taivaan aluetta valotettiin yhteensä 15,8 vuorokautta. Kuvan ottamisen aikana avaruusteleskooppi ehti kiertää Maan 412 kertaa.
Tieteellinen arvo

Hubble Ultra Deep Fieldin tieteellinen arvo liittyy ennen kaikkea galaksien evoluution tutkimukseen. Kuvassa näkyy suuri joukko  eri värisiä ja muotoisia galakseja universumin eri ikäkausilta ja se tarjoaa yli 10 000 galaksin otoksellaan poikkeuksellisen hedelmällistä materiaalia varhaisten galaksien tutkimukselle. Samalla se tarjoaa myös materiaalia tähtien kehityksen tutkimukselle, sillä kuvassa näkyy runsaasti erilaisen metallisuuden galakseja. Suurin kuvaan liittynyt yllätys oli erittäin massiivisten galaksien (tunnetaan nimellä Big Babies) esiintyminen jo hyvin pian alkuräjähdyksen jälkeen, vain muutamien satojen miljoonien vuosien ikäisessä maailmankaikkeudessa. Kuvasta löydetty galaksi, joka tunnetaan nimellä HUDF-JD2, on ollut sittemmin intensiivisen tutkimuksen kohteena ja tarjoaa äärimmäisen nopealla tähdenmuodostuksellaan mielenkiintoisen haasteen vallitseville galaksien muodostumisen teorioille.
Aiheesta muualla

Wikimedia Commonsissa on kuvia tai muita tiedostoja aiheesta .
STScI newsletter aiheesta (Arkistoitu – Internet Archive) (PDF) (englanniksi)
NASA Finds 'Big Baby' Galaxies in Newborn Universe (Arkistoitu – Internet Archive) (englanniksi)
Beckwith et al. (2006) Astron. Journ. 132, 1729 Artikkeli sisältää erittäin kattavan analyysin kuvasta (arXiv preprint) (englanniksi)
Paikka taivaalla, josta kuva on otettu
Miloš Roman

| Miloš Roman |
| --- | --- |

Henkilötiedot
Syntynyt: 6. marraskuuta 1999 (ikä 24) Kysucké Nové Mesto, Slovakia
Kansalaisuus:   Slovakia
Jääkiekkoilija
Pelipaikka:  keskushyökkääjä
Maila:  vasen
Pituus:  182 cm
Paino:  87 kg
Seura
Seura:  Vancouver Giants
Sarja:  WHL
Pelinumero:  40
Pelaajaura
Pääsarjaura:  2016–
Aik. seurat:  HC Třinec (ČEL) HC Frýdek-Místek (Tšekki I)
NHL-varaus:  122. varaus, 2018 Calgary Flames
KHL-varaus:  76. varaus, 2016 HC Slovan Bratislava
Miloš Roman (s. 6. marraskuuta 1999 Kysucké Nové Mesto, Slovakia) on slovakialainen jääkiekkoilija, joka pelaa WHL-joukkue Vancouver Giantsissa. Hän on pelipaikaltaan keskushyökkääjä.
Ura > Seuraura

Roman aloitti jääkiekkoilun MsHK Žilinassa. Hän siirtyi kuitenkin jo yläasteikäisenä isoveljensä Michalin tapaan pelaamaan naapurimaa Tšekkiin ja HC Třinecin junioreihin, sillä Romanin vanhemmat halusivat hänen helpommin yhdistävän koulunkäynnin ja jääkiekkoilun, mikä näkyi mm. harjoitusajankohdissa. Třinecin kaupunki sijaitsee reilun 50 kilometrin päässä veljesten kotikaupungista Kysucké Nové Mestosta. Miloš Roman oli kaudella 2013–2014 Třinecin C-nuorten paras maalintekijä 36 osumallaan, joilla hän sijoittui Tšekin C-nuorten sarjan maalipörssissä neljänneksi. Kauden 2014–2015 päätteeksi Roman voitti maan B-nuorten sarjan mestaruuden ja kauden 2015–2016 päätteeksi hän voitti Tšekin A-nuorten Extraliga juniorůn mestaruuden.
HC Slovan Bratislava varasi Romanin 76. pelaajana KHL:n varaustilaisuudessa 2016. Hän debytoi kaudella 2016–2017 HC Třinecin Extraliga-joukkueessa, jossa Roman pelasi ensimmäisen ja kauden ainoan ottelunsa 27. syyskuuta 2016 HC Olomoucia vastaan. Hänestä tuli 16 vuoden, kymmenen kuukauden ja 21 päivän ikäisenä kaikkien aikojen toiseksi nuorin Tšekin Extraligassa debytoinut slovakialaispelaaja Richard Pánikin jälkeen. Roman pelasi suurimman osan kaudestaan kuitenkin sarjatasoa alempana 1. česká hokejová ligan HC Frýdek-Místekissä, jossa hän teki 29 runkosarjaottelussa tehot 4+2=6 ja kymmenessä playoff-ottelussa tehot 1+1=2. Roman vahvisti kevätkaudella myös Třinecin A-nuoria, joiden paras maalintekijä hän oli Jakub Lackan ja Kryštof Stuchlíkin kanssa kuudella osumallaan.
WHL-joukkue Vancouver Giants varasi Romanin kuudentena pelaajana CHL:n varaustilaisuudessa 2017. Hän siirtyi joukkueeseen kaudeksi 2017–2018. Roman teki runkosarjassa 39 ottelussa tehot 32 tehopistettä. Hänet valittiin CHL Top Prospects Gameen, mutta nilkkavamma kuitenkin esti Romanin osallistumisen. Pudotuspeleissä hän jakoi kolmella osumallaan Giantsin sisäisen maalipörssin voiton Tyler Bensonin ja Bowen Byramin kanssa.
Calgary Flames varasi Romanin neljännellä kierroksella 122. pelaajana NHL:n varaustilaisuudessa 2018.
Ura > Maajoukkueura

Roman pelasi alle 20-vuotiaiden MM-kilpailuissa vuosina 2017, 2018 ja 2019, joista ensimmäisessä turnauksessa hän voitti Slovakian sisäisen tehotilaston lukemalla +3. Roman valittiin Latviaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Slovakian joukkueessa samassa turnauksessa pelasi myös Romanin kaksi vuotta vanhempi isoveli Michal. Vuoden 2018 turnauksessa Miloš Roman valittiin Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2019 turnauksessa hän oli kolmella osumallaan Slovakian paras maalintekijä Andrej Kollárin kanssa.
Roman pelasi myös alle 18-vuotiaiden MM-kilpailuissa vuosina 2016 ja 2017. Jälkimmäisessä turnauksessa hänet valittiin Venäjää vastaan pelatun puolivälieräottelun päätteeksi Slovakian ottelun parhaaksi pelaajaksi. Roman pelasi myös alle 18-vuotiaiden Ivan Hlinkan muistoturnauksessa vuosina 2015 ja 2016, joista jälkimmäisessä turnauksessa hän oli Slovakian paras syöttäjä ja jakoi sisäisen pistepörssin voiton Filip Krivošíkin kanssa viidellä syöttöpisteellään. Roman pelasi myös World U-17 Hockey Challengessa marraskuussa 2014.
Slovakian A-maajoukkueessa Roman on pelannut kaksi ottelua tehden yhden maalin. Hän teki A-maajoukkuedebyyttinsä vain 17-vuotiaana kaudella 2016–2017.
Muuta

Romanin isoveli Michal pelaa puolustajana kotimaassaan HKm Zvolenin Extraliga-joukkueessa. Veljekset harrastivat lapsena myös taitoluistelua.
Holyoke (Colorado)

| Holyoke |
| --- | --- |
 Phillipsin piirikunnan oikeustalo.

 Koordinaatit: 40°34′55″N, 102°18′4″W 
Valtio:  Yhdysvallat
Osavaltio:   Colorado
Piirikunta:  Phillips
Pinta-ala:  
 – Kokonaispinta-ala:  6,41 km²
 – Josta vettä:  0,02 km² 
Korkeus:  1 143 m
Väkiluku (2010):  2 313
 – Väestötiheys:  345,19 as./km²
Aikavyöhyke:  UTC-7 (kesäaika UTC-6)
 
 holyokechamber.org 
Infobox OKVirheellinen NIMI-arvo: 
Holyoke on kaupunki Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 2 313. Kaupunki perustettiin 31. toukokuuta 1888. Holyoke on Phillipsin piirikunnan hallintokeskus.
Väestö

Kaupungin asukkaista 61,4 prosenttia on valkoisia ja 34,77 prosenttia latinalaisamerikkalaisia. 88,7 prosenttia asukkaista on Yhdysvaltain kansalaisia. Kaupungin väestön keski-ikä on 35,2 vuotta.
Kuvia kaupungista

Ilmakuva Holyokesta.
Holyoken kaupunginkirjasto.
Aiheesta muualla

Kuvia tai muita tiedostoja aiheesta Holyoke (Colorado) Wikimedia Commonsissa
Kaupungin kotisivut
Humanistisen ammattikorkeakoulun opiskelijakunta

Humanistisen ammattikorkeakoulun opiskelijakunta HUMAKO on Humanistisen ammattikorkeakoulun eli Humakin opiskelijoiden edunvalvonta- ja palveluorganisaatio. HUMAKOn toiminnan tarkoituksena on valvoa ja edistää jäsenten etua erityisesti koulutus- ja sosiaalipoliittisissa asioissa sekä toimia yhdyssiteenä Humakin eri toimipisteiden opiskelijoiden ja henkilökunnan välillä. Näkyvä osa HUMAKOn toimintaa on tutoreiden koulutus ja tutor-toiminnan ylläpitäminen sekä opiskelijakortin tarjoaminen jäsenilleen. HUMAKO toteuttaa myös joka syksy HUMAKO-kiertueen, jonka tarkoituksena on esitellä opiskelijakunnan toimintaa etenkin uusille opiskelijoille.
HUMAKOn toiminta perustuu ammattikorkeakoululakiin ja lain perusteella opiskelijakunnan julkiseen tehtävään kuulu opiskelijoiden edustajien valinta Humakin hallitukseen ja muihin monijäsenisiin toimielimiin. HUMAKOn nimeämät opiskelijaedustajat ammattikorkeakoulun hallinnossa valvovat opiskelijoiden oikeuksien toteutumista Humakissa. Lisäksi HUMAKO tekee yhteistyötä muiden opiskelijakuntien sekä kattojärjestönsä, Suomen Opiskelijakuntien Liitto SAMOK ry:n kanssa, ja pyrkii näin vaikuttamaan ammattikorkeakouluopiskelijoiden asioihin valtakunnallisesti.
Toiminta

Opiskelijakunnan päätöksenteosta ja toiminnasta vastaavat opiskelijat. HUMAKO muodostuu Humakin opiskelijoista, jotka ovat maksaneet vuosittaisen jäsenmaksun. Jäseninä HUMAKOlla on noin puolet Humakin opiskelijoista.
Ylintä päätäntävaltaa käyttää yhdeksän henkinen edustajisto, joka valitaan syksyisin vaaleilla. Edustajisto kokoontuu vähintään kolmesti vuodessa ja vastaa opiskelijakunnan suurten linjojen määrittämisestä.
Toimeenpanovaltaa käyttää 7-9 henkinen hallitus. Hallituksen tehtävänä on huolehtia käytännön asioiden ja arjen toimivuudesta sekä edustaa opiskelijakuntaa eri sidosryhmiin päin. Hallituksen valitsee edustajisto järjestäytymiskokouksessaan.
Luottamustoimijoiden lisäksi HUMAKOlla on kaksi työntekijää: pääsihteeri ja jäsenpalvelusihteeri. Työntekijät palvelevat kaikkiin opiskelijakunnan asioihin liittyen HUMAKOn toimistolta käsin. Opiskelijakunnan toimisto sijaitsee Helsingissä, osoitteessa Ilkantie 4, Humakin TKI-keskus Ilkan yhteydessä.
Aiheesta muualla

Opiskelijakunnan kotisivu
Humanistisen ammattikorkeakoulun sivut
Suomen ammattikorkeakouluopiskelijakuntien liiton kotisivut
Suomen ammattikorkeakoulujen opiskelijakunnat
ASK (Arcada) |
Copsa (Centria) |
O'Diako (Diak) |
Helga (Haaga-Helia) |
HAMKO (HAMK) |
HUMAKO (HUMAK) |
JAMKO (JAMK) |
Kaakko (XAMK) |
Kamo (Kajaanin AMK) |
POKA (Karelia) |
KOE (LAB) |
ROTKO (Lapin AMK) |
Laureamko (Laurea) |
METKA (Metropolia) |
Novium (Novia) |
OSAKO (OAMK) |
Polamk opk (Polamk) |
SAMMAKKO (SAMK) |
Savotta (Savonia) |
SAMO (SeAMK) |
TAMKO (TAMK) |
TUO (Turun AMK) |
VAMOK (VAMK) |
Skåhla (Ahvenanmaan AMK)
Homerton College

| Homerton College |
| --- | --- |
  

Perustettu:  1768
Opiskelijoita:  604
Sijainti:  Cambridge, Englanti  Yhdistynyt kuningaskunta
Osoite:  Hills Road Cambridge CB2 8PH
Yhteistyö:  Mansfield College (Oxford)
Sivusto:  www.homerton.cam.ac.uk
Homerton College on yksi Cambridgen yliopiston 31 collegesta. Collegen juuret ovat 1730-luvun Lontoossa, jossa perustettiin King's Head Society pappien kouluttamiseksi kongregationalistiselle kirkolle. Vuoteen 1768 mennessä yhdistys oli ostanut talon Homertonista, joka sijaitsee Hackneyssä Itä-Lontoossa. 1800-luvun aikana instituutio tunnettiin nimillä Homerton Academy Society ja Homerton College Society. Kun oppilaitoksen teologiset tehtävät siirrettiin muualle vuonna 1850, oppilaitos keskittyi ainoastaan opettajien koulutukseen. Opiskelijoina oli sekä miehiä että naisia.
Vuonna 1894 college muutti Lontoosta Cambridgeen Hills Roadin varteen nykyiselle paikalleen rakennuksiin, joissa oli toiminut jo aiemmin lakkautettu Cavendish College. Lähes samaan aikaan Homerton College muuttui vain naisille tarkoitetuksi oppilaitokseksi, sillä Cambridgessa ei tuohon aikaan toiminut lainkaan sekacollegeja. Miehiä alettiin hyväksyä uudelleen opiskelijoiksi Homerton Collegeen 1970-luvulla. Vuonna 1976 Homerton College sai Approved Society-statuksen Cambridgen yliopistossa; lähes kaikki sen opiskelijat olivat opettajakoulutettavia. Vuodesta 2001 alkaen Homerton Collegessa voi opiskella laajasti eri akateemisia oppiaineita ja se on nykyään opiskelijamäärältään yksi Cambridgen suurimmista collegeista.
Aiheesta muualla

Kuvia tai muita tiedostoja aiheesta Homerton College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Hopen

Hopen
Kuva Hopenin sääasemasta vuodelta 1999
| --- | --- |
Sijainti:  Huippuvuoret Norja
Vesialue:  Barentsinmeri
Korkein kohta:  Iversenfjellet, 370 m
Pinta-ala:  47 km²
muokkaa - muokkaa wikitekstiä - muokkaa Wikidataa
Hopen on yksi Huippuvuorten saarista. Se sijaitsee Barentsinmerellä noin 185 kilometriä Spitsbergenistä itään. Saarella on pituutta 33 kilometriä ja leveyttä enimmillään 2 kilometriä.
Hopenilla on norjalaisten käyttämä sääasema, jonka saksalaiset perustivat vuonna 1943 Operaatio Zitronellan ollessa käynnissä toisen maailmansodan aikana. Luftwaffe perustaman sääaseman miehet unohtuivat Hopenille saksalaisten vetäydyttyä ja pääsivät antautumaan vasta syyskuussa 1945.[lähde? ]
Hopenin kartta
Sääaseman henkilökunnan jäsenet ovat Hopenin ainoat vakituiset asukkaat. Todennäköisimmän teorian mukaan saaren löysi englantilainen Thomas Marmaduke vuonna 1613.[lähde? ]
Hopenin pinta-ala on 47 km². Saaren korkein kohta, Iversenfjellet, kohoaa 370 metrin korkeuteen merenpinnan yläpuolelle.
Humboldtin merivirta

Humboldtin virran virtaviivoja
Humboldtin merivirta eli Perunvirta on kylmä, vähäsuolainen merivirta, joka kulkee etelästä pohjoiseen pitkin Etelä-Amerikan länsirannikkoa. Se on nimetty Alexander von Humboldtin mukaan.
Merivirta saa aikaan voimakasta kumpuamista, joka nostaa pintaveteen planktonia ruokkivia ravinteita. Plankton puolestaan toimii ravinnon lähteenä monille kaloille, linnuille ja merinisäkkäille.
El Niño -ilmiö vaikuttaa merkittävästi Humboldtin merivirran vuosittaiseen vaihteluun.
Humanistinen internationaali

Iloinen ihminen
Humanismi (elämänasenne)
Kansainvälinen humanistinen ja eettinen liitto (IHEU)
American Humanist Association
British Humanist Association
Humanistimanifesti
Sekulaari humanismi
Council for Secular Humanism
Sekulaarihumanistinen julistus
Keskinäisen riippuvuuden julistus
Amsterdamin julistus
Uskonnollinen humanismi
Kristillinen humanismi
Unitaariuniversalismi
Muuta
Antihumanismi
Eettinen kulttuuri
Marxilainen humanismi
Posthumanismi
Renessanssihumanismi
Transhumanismi
Osa artikkelisarjaa
Humanistinen internationaali (engl. Humanists International, vuoteen 2019 International Humanist and Ethical Union, IHEU suom. Kansainvälinen humanistinen ja eettinen liitto) on maailmanlaajuinen humanistien keskusliitto. Se perustettiin Amsterdamissa vuonna 1952. Liittoon kuuluu yli sata sekulaarihumanistista, ateistista, rationalistista, sekularistista, skeptistä, vapaa-ajatuksellista tai Eettisen kulttuurin liikkeeseen kuuluvaa järjestöä. Liitto ilmoittaa päätavoitteekseen humanistisen maailman, jossa ihmisoikeuksia kunnioitetaan.
IHEU on alueensa asiantuntijaraportoija Unescossa, Unicefissa, WHO:ssa sekä Euroopan neuvostossa ja Euroopan parlamentissa.[lähde? ] IHEU julkaisee International Humanist News -lehteä, joka ilmestyy neljä kertaa vuodessa.
Kansainväliset humanistipalkinnot

1970: Barry Commoner (Yhdysvallat)
1974: H. J. Blackham (Britannia)
1978: Vithal Mahadeo Tarkunde (Intia)
1982: Kurt Partzsch (Saksa)
1986: Arnold Clausse (Belgia)
1986: Ateistikeskus (Intia)
1988: Andrei Saharov (Neuvostoliitto)
1990: Alexander Dubček (Tšekkoslovakia)
1992: Pieter Admiraal (Alankomaat)
1999: Paul Kurtz (Yhdysvallat)
2002: Amartya Sen (Intia)
2008: Philip Pullman (Britannia)
Aiheesta muualla

Liiton verkkosivut. (englanniksi)
Holidays in the Sun

| ”Holidays in the Sun” Sex Pistols |
| --- | --- | --- |

Singlen tiedot
 Albumilta: Never Mind the Bollocks, Here’s the Sex Pistols
 Julkaistu: lokakuu 1977
 Tuottaja(t): Chris Thomas, Bill Price
 Tyylilaji: Punk rock
 Kesto: 03.20
 Levy-yhtiö: Virgin Records
Sex Pistolsin muut singlet
| ”Pretty Vacant” 1977 | ”Holidays in the Sun” 1977 | ”No One Is Innocent” 1978 |
Holidays in the Sun on brittiläisen punkyhtyeen Sex Pistolsin neljäs single. Se on yhtyeen viimeinen single ennen laulaja Johnny Rottenin eroamista. Kappale kertoo yhtyeen matkasta Berliiniin, Saksaan.
”Holidays in the Sun” -kappale julkaistiin yhtyeen ainoalla studioalbumilla Never Mind the Bollocks, Here’s the Sex Pistols. Se on albumin ensimmäinen kappale. Singlen B-puolena oli kappale ”Satellite”, joka löytyy myös albumilta Spunk.
Singlen tiedot

Holidays in the Sun – 3:21
Satellite – 4:11
Kokoonpano

Johnny Rotten – laulu
Steve Jones – kitara ja basso
Paul Cook – rummut
Hype Records

| Hype Records |
| --- | --- |
Emoyhtiö:  Warner Music Finland
Jakelijat:  Warner Music Finland
Tyylilajit:  rock, heavy metal, rap, iskelmä
Kotimaa:   Suomi
Sijainti:  Tampere, Suomi
Kotisivu
Infobox OKNimi-testi OK: 
Hype Records oli suomalainen levy-yhtiö, joka toimi 2000- ja 2010-luvuilla.[lähde? ] Toimintansa aikana Hype Records ehti julkaista monien eri musiikkityylein yhtyeitä, joukossaan muun muassa Negative, Turmion Kätilöt, So Called Plan, Doom Unit, Battle Beast sekä yhtiön loppuvuosina Katri Helena. Yhtiön toiminnanjohtajana toimi pitkään Tommi Liimatainen, jonka molemmat veljet, Negative-yhtyeen Jonne Aaron Liimatainen ja Flinch-yhtyeen Ville Liimatainen levyttivät Hype Recordsille. Hype Records lakkautti toimintansa vuonna 2010, jolloin monet sille levyttäneet artistit ja yhtyeet siirtyivät aiemmin Hype Recordsin levyjen jakelusta vastanneelle Warner Music Finlandille.
Nykyään silloisen Hype Recordsin omistaja Tommi Liimatainen keskittyy manageritoimintaan oman Hype Productions -yhtiönsä kautta.[lähde? ]
Huawei P20 Lite

| Huawei P20 lite |
| --- | --- |

Valmistaja:  Huawei
Julkaistu:  maaliskuu 2018
Edeltäjä:  Huawei P10 lite
Seuraaja:  Huawei P30 lite
Muut versiot:  Huawei P20
Mitat:  148,6 × 71,2 × 7,4 mm
Paino:  145 g
Näyttö:  5,84" IPS LCD
Näytön kuvatarkkuus:  1 080 × 2 280 pikseliä
Suoritin:  HiSilicon Kirin 659 kahdeksanydinprosessori
Grafiikkapiiri:  Mali-T830 MP2
Muisti:  64 Gt
Keskusmuisti:  4 Gt
Takakamera:  16 + 2 megapikseliä
Etukamera:  16 megapikseliä
Käyttöjärjestelmä:  Android 8.0 Oreo, päivitettävissä Android 9.0 Pie -versioon
Akku:  3 000 mAh
Liitännät:  USB-C
Muistikorttipaikka:  tukee enintään 256 gigatavun microSD-kortteja
Muuta:  sormenjälkitunnistin
Infobox OKNimi-testi OK: 
Huawei P20 Lite on Huawein maaliskuussa 2018 julkaisema älypuhelin, jossa on Android 8.0 Oreo.
Laitteessa on 5,84 tuuman näyttö ja kahdeksanydinprosessori. Tallennustilaa on 64 gigatavua muistia ja keskusmuistia on 4 gigatavua. Takakamera on 16 ja 2 megapikselin kaksoiskamera ja etukamera 16 megapikselin kamera. Akkua on 3 000 milliampeerituntia. Puhelimessa on lisäksi sormenjälkitunnistin.
Puhelimen edeltäjä on Huawei P10 Lite ja seuraaja Huawei P30 Lite.
Aiheesta muualla

Huawei P20 lite Huawein sivuilla
Huawei P30

| Huawei P30 |
| --- | --- |
 Huawei P30 takaa
Valmistaja:  Huawei
Julkaistu:  maaliskuu 2019
Edeltäjä:  Huawei P20
Seuraaja:  Huawei P40
Muut versiot:  Huawei P30 Pro, Huawei P30 lite
Käyttöverkot:  2G, 3G, 4G
Mitat:  149,1 × 71,4 × 7,6 mm
Paino:  165 g
Näyttö:  OLED, 6,1 tuumaa
Näytön kuvatarkkuus:  1 080 × 2 340 pikseliä
Suoritin:  kahdeksanytiminen HiSilicon Kirin 980 (7 nm) (2 × 2,6 GHz Cortex-A76 & 2 × 1,92 GHz Cortex-A76 & 4 × 1,8 GHz Cortex-A55)
Grafiikkapiiri:  Mali-G76 MP10
Keskusmuisti:  6 tai 8 Gt
Flash-muisti:  64, 128 tai 256 Gt
Takakamera:  40 + 8 + 16 megapikseliä
Etukamera:  32 megapikseliä
Käyttöjärjestelmä:  Android 9.0 Pie, päivitettävissä 10.0 Q -versioon
Akku:  3 650 mAh
Tiedonsiirto:  USB-C-liitäntä
Muistikorttipaikka:  tukee enintään 256 gigatavun Nano Memory -kortteja
Muuta:  sormenjälkitunnistin, IP53
Infobox OKVirheellinen NIMI-arvo: 
Huawei P30 on Huawein maaliskuussa 2019 julkaisema älypuhelin. Siinä on Android 9.0 Pie -käyttöjärjestelmä, joka on päivitettävissä Android 10.0 Q -versioon.
Tekniset tiedot

Huawei P30 -puhelimessa on 6 tai 8 gigatavua keskusmuistia ja tallennustilaa joko 64, 128 tai 256 gigatavua. Tallennustila on laajennettavissa enintään 256 gigatavun Nano Memory -muistikortilla. Puhelimessa on 6,1 tuuman OLED-näyttö ja prosessorina on kahdeksan ytiminen prosessori. Takakameroina on 40, 8 ja 16 megapikselin kamerat ja etukamerana on 32 megapikselin kamera. Akkua on 3 650 milliampeerituntia. Puhelimessa on näytönalainen sormenjälkitunnistin. Laite on suojattu pölyltä sekä roiskeilta ja sen IP-luokitus on 53.
Huawei P20

| Huawei P20 |
| --- | --- |

Valmistaja:  Huawei
Julkaistu:  2018
Edeltäjä:  Huawei P10
Seuraaja:  Huawei P30
Muut versiot:  Huawei P20 Lite Huawei P20 Pro
Mitat:  149,1 × 70,8 × 7,7 mm
Paino:  165 g
Näyttö:  5,8"
Näytön kuvatarkkuus:  1 080 × 2 240 pikseliä
Suoritin:  HiSilicon Kirin 970 -kahdeksanydinprosessori
Grafiikkapiiri:  Mali-G72 MP12
Muisti:  128 Gt
Keskusmuisti:  4 Gt
Takakamera:  12 + 20 Mpx
Etukamera:  24 Mpx
Käyttöjärjestelmä:  Android 8.1 Oreo, päivitettävissä 9.0 Pie -versioon
Akku:  3 400 mAh
Liitännät:  USB-C
Muistikorttipaikka:  ei ole
Muuta:  sormenjälkitunnistin
Infobox OKNimi-testi OK: 
Huawei P20 on Huawein vuonna 2018 julkaisema Huawei P -sarjaan kuuluva älypuhelin.
Puhelimessa on HiSilicon Kirin 970 -kahdeksanydinprosessori ja 5,8 tuuman näyttö. Keskusmuistia on 4 gigatavua ja tallennustilaa 128 gigatavua. Laitteessa ei ole muistikorttipaikkaa. Takakamera on 12 ja 20 megapikselin kaksoiskamera. Etukameran tarkkuus on 24 megapikseliä. Puhelimessa on 3 400 milliampeeritunnin akku ja sormenjälkitunnistin. Käyttöjärjestelmä on Android 8.1 Oreo, joka on päivitettävissä 9.0 Pie -versioon.
Aiheesta muualla

Kuvia tai muita tiedostoja aiheesta Huawei P20 Wikimedia Commonsissa
Huawei P9

| Huawei P9 |
| --- | --- |

Valmistaja:  Huawei
Julkaistu:  huhtikuu 2016
Edeltäjä:  Huawei P8
Seuraaja:  Huawei P10
Muut versiot:  Huawei P9 lite
Mitat:  145 × 70,9 × 7 mm
Paino:  144 g
Näyttö:  5,2" IPS-NEO LCD
Näytön kuvatarkkuus:  1 080 × 1 920 px
Suoritin:  HiSilicon Kirin 955 kahdeksanydinprosessori
Grafiikkapiiri:  Mali-T880 MP4
Muisti:  32 tai 64 Gt
Keskusmuisti:  3 tai 4 Gt
Takakamera:  12 + 12 megapikseliä
Etukamera:  8 megapikseliä
Käyttöjärjestelmä:  Android 6.0 Marshmallow, päivitettävissä Android 7.0 Nougat -versioon
Akku:  3 000 mAh
Liitännät:  USB-C
Muistikorttipaikka:  tukee enintään 256 gigatavun microSD-kortteja
Muuta:  sormenjälkitunnistin
Infobox OKNimi-testi OK: 
Huawei P9 on Huawein huhtikuussa 2016 julkaisema älypuhelin. Siinä on esiasennettuna Android 6.0 Marshmallow -käyttöjärjestelmä, joka on päivitettävissä Android 7.0 Nougat -versioon. Puhelimen edeltäjä on Huawei P8 ja seuraaja Huawei P10. Puhelimen toinen versio on Huawei P9 lite. Huawei P9 on Huawein ensimmäinen puhelin, jossa on kaksoiskamera[lähde? ].
Huawei P9 takaa
Puhelimessa on 5,2 tuuman näyttö ja kahdeksanydinprosessori. Tallennustilaa on valittavissa 32 tai 64 gigatavua ja keskusmuistia 3 tai 4 gigatavua. Laite tukee enintään 256 gigatavun microSD-kortteja. Takakamera on 12 megapikselin kaksoiskamera ja etukamera on 8 megapikselin kamera. Laitteessa on 3 000 milliampeeritunnin akku.
Aiheesta muualla

Huawei P9 Huawein sivuilla
Hockey Night in Canada

Hockey Night in Canada on kanadalaisella CBC Television -kanavalla esitettävä televisio-ohjelma, joka esittää NHL-jääkiekkoliigan ottelut Kanadassa. Se on maailman vanhin viikoittain esitettävä urheiluaiheinen televisio-ohjelma.